มาเมืองตราด ดินแดนตะวันออกสุดของเมืองไทยหลายครั้ง ส่วนใหญ่มักจะทานอาหารทะเลที่ฝั่งเกาะ ต่างๆของที่นี่รสชาตก็งั้นๆค่ะ เลยไม่เคยเขียนแนะนำร้านไหนเลย จนมาเจอร้านนี้ เลยอยากแนะนำร้านนี้ เผื่อจะเป็นอีกทางเลือกนึงให้เพื่อนๆเผื่อ มาพักผ่อนจะได้มีอาหารทะเลสดๆ อร่อย คุ้มราคาที่จ่ายไปค่ะ
ร้านนี้จะดังมากในหมู่คนพื้นที่นี้ค่ะ เรามักผ่านเลย ขนาดพี่ที่พามาเรายังคิดเลยว่า ร้านลึกลับมาก เพราะจากปากทางเข้ามาตัวร้านก็ 3กก.แล้วค่ะ!!!
มาที่อาหารที่ขอแนะนำค่ะ อาจจะไม่หลายอย่าง เพราะทางร้านให้จานใหญ่ มากกก เลยสั่งเฉพาะที่อร่อยจริงๆค่ะ เริ่มที่พระเอกของร้านเลยค่ะ
ปูทะเลไข่นึ่ง--ไข่เน้นๆทุกตัวค่ะ และเนื้อแน่นไม่โพรก สด หวานเหนือคำบรรยาย เสริฟพร้อมน้ำจิ้มรสชาติกลมกล่อม ไม่เผ็ดหรือเปรี้ยวเกินไป แถมอ่านป้ายจากทางร้านว่าหากมีปูที่เนื้อไม่สด เปลี่ยนหรือไม่คิดเงินได้ เพราะทางร้านฯรับปูสดจากชาวบ้านทุกเช้า จึงกล้ารับรองคุณภาพทุกตัวค่ะ
กุ้งแช่น้ำปลา--เมนูง่ายๆแต่ทีเด็ดอยู่น้ำจิ้มและเนื้อกุ้ง แม้จะตัวเล็กไปนิด แต่หวาน สด ไม่มีเมือกเลยค่ะ
หอยลอยผัดน้ำพริกเผา--อันนี้จานใหญ่มาก ตัวน้ำพริกเผาข้น รสชาติดีและแน่นอนค่ะ หอยลายสดอร่อยมาก เป็นอีกจานที่พี่ๆที่นี่แนะนำค่ะ
ยำไข่แมงดา--จานนี้บังเอิญเราถามเล่นๆว่ามีไข่แมงดามั้ย น้องเค้าบอกมาว่ามี เลยสั่งมาลองดู ปรากฏว่าไม่ผิดหวังเลย ค่ะ
ข้าวผัดมันปู--จานนี้เราชอบมากที่สุด อร่อยแบบไม่เคยกินมาก่อน ตัวข้าวร่วน ผัดมากับผักซอย มันปู ไข่แมงดานิดหน่อย ปรุงรสด้วยพริกสดนิดหน่อย ปกติเราจะกินข้าวมื้อเย็นนิดหน่อย แต่มาเจอข้าวผัดฯจานนี้ ลืมตัว ฟาดไป2จานเลยค่ะ!!
สำหรับบรรยากาศร้าน เป็นแบบริมทะเล ชายน้ำบ้านๆ ราคาที่ไม่แพงเลย เพราะทุกจานใหญ่มาก กินไม่หมดอีกแล้ว ปูเสริฟมา 5 ตัว ไข่ล้นทุกตัว!! ค่าอาหาร 1,140บาท 
และร้านฯนี้คนทยอยเข้าเรื่อยๆ แต่จะเป็นคนพื้นที่นะคะ เห็นว่าถ้าเป็นวันหยุด ต้องจอง ไม่งั้นมีสิทธ์รอโต๊ะ และทางร้านฯแนะนำให้จอดลานด้านนอก แล้วนั่งรถสามล้อเข้าที่ร้านจะสะดวกกว่าค่ะ
เป็นอีกร้าน ที่แนะนำสำหรับวันหยุด เหมาะมากมายสำหรับครอบครัว ราคาไม่แพง บรรยากาศแบบชาวบ้าน คุ้มค่าที่สุดค่ะ